قشر ارض

چھلڑ جیالوجی چ زمین دی اوپری پدھر یا تہ نوں کیندے نیں۔ ایہ زمینی چھلڑ اگپڑی بیٹھی پڑی تے پلٹی پڑی دیاں انگنت ونڈاں نال بنی اے۔ زمینی چھلڑ تھلے مینٹل ہوندا اے مینٹل دا اتلا پاسہ پعاری پڑیاں نال بنیا ہوندا اے تے زمینی چھلڑ تے مینٹل تے اتلے پاسے نوں لتھوسفیر کیندے نیں۔ لتھوسفیر ٹٹ سکدا اے تے پلیٹ ٹیکٹونکس بندا اے تے ٹردا اے۔ چھلڑ زمین دے حجم دا 1٪ توں وی تھوڑ ہوندا اے۔ چھلڑ دو ونڈاں دے ہوندے نیں: براعظمی چھلڑ تے سمندری چھلڑ۔ براعظمی چھلڑ موٹی تے سمندری چھلڑ پتلی ہوندی اے۔ چھلڑ دی موٹائی 7 توں 50 کلومیٹر تک ہوسکدی اے۔ ڈونگائی نال چھلڑ دا گرمی ناپ وددا جاندا اے۔ جتھے چھلڑ تے مینٹل ملدے نیں اوتھے گرمی ناپ 200 توں 400 ڈگری سینٹی گریڈ ہوسکدا اے۔ 

Category:جیالوجی